  Виталий Пронин Удмуртиын арлы быдэ пу скульптураос лэсьтонъя «Берекет» фестиваль ортчылэ. Туэ 7-тӥ-11-тӥ инвожое сое нырысьсэ Ижкар пумитаз. Туспуктэмъёс басьтэмын "Народное творчество Удмуртии" огинысьИжысь Искусствоосъя элькун школалэн азбараз Ува, Якшур-Бӧдья, Пичи Пурга ёросъёсысь пуэн вырись 10 кибашлыос ужазы. Удмурт калыклэн мифъёсыз но легендаосыз вылэ пыкъяськыса, 5 скульптура пӧрмытӥзы. — Милям потэ, та синпелетъёс чеберлы гинэ медаз сылэ шуыса, — вераз Удмуртиысь лулчеберетъя министр Владимир Соловьёв, — уже но мед кутӥськозы. Соин ик школа азбарын кылдӥзы ӟусъёс, крезь тусъем сцена, берло со вылын пиналъёс концерт возьматъялозы. Фестивале мыло-кыдо пыриськизы та школаын дышетскись пиналъёс-волонтёръёс. Ужам бервылэз утялтӥзы, ӵужизы, мастеръёс шоры учкыса, асьсэос но пуэн ужанэн ӟечгес тодматскизы.Скульптураосын выль паркез усьтӥзы Ижкарлэн нуналаз.  